གས་ཞལ་ཕྱེས་ཤིག༔ དམ་ཉམས་རཱུ་ཏྲ་བསྒྲལ་བའི་ཤ་ཁྲག་རུས༔ ལྔ་ཕུང་བླ་ཚེ་སྲོག་དབུགས་མ་ལུས་པ༔ ལྷ་ཚོགས་ཞལ་དུ་བསྟབས་པོ་ཁ་རཾ་ཁཱ་ཧི༔ མགུལ་དུ་བསྒྲིལ་བར་མཛོད་ཅིག་ཨཱ་རལླི༔ ལྷག་མེད་དབྱིངས་དུ་སྟིམས་ཤིག་ཨ་ལ་ལ༔ སརྦ་ཤཱ་ཏྲུན་བིགྷྣན་

མ་ཧཱ་མཾ་ས་རཀྟ་ཀིཾ་ནི་རི་ཏི་ཁ་ཁ་ཁཱ་ཧཱི༔ ཞེས་བསྟབ་པོ། བར་འདིར་ཚོགས་དྲང་བ་དང་། ལྷག་མ་བཏང་། བཟློག་པ་ནི། ཧཱུྃ་ཧཱུྃ་ཧཱུྃ༔ ང་ནི་དཔལ་ཆེན་རྡོ་རྗེ་གྲོ་བོ་ལོད། མཐིང་ནག་རབ་ཁྲོས་འབར་བའི་གར་དགུ་ལྡན༔ ཁམས་གསུམ་འཁོར་འདས་ཟིལ་གནོན་བྲན་དུ་བཀོལ༔ སྤྲུལ་པ་ཁྲོ་བཅུ་ཟ་གསོད་ལས་ལ་རྔམ༔ བརྒྱུད་གསུམ་དྲེགས་ཚོགས་འདུལ་ཞིང་ཕོ་ཉར་འགྱེད༔ ཆེ་བཙན་འགྲན་བྲལ་དབང་དྲག་ཧེ་རུ་ཀ༔ རྣལ་འབྱོར་བདག་ཅག་ཡོན་མཆོད་འཁོར་བཅས་ཀྱི༔ སྔོན་ལས་འཕྲལ་རྐྱེན་བར་ཆད་བཟློག་ཿཔའི་ཕྱིར༔ བསྐུལ་ལོ་ཐུགས་དམ་དྲག་པོ་གནད་ནས་བསྐུལ༔ བཞེངས་ཤིག་ཆོས་ཀྱི་དབྱིངས་ནས་སྐུར་བཞེངས་ཤིག༔ མཛོད་ཅིག་བཟློག་པའི་ཕྲིན་ལས་དུས་ལ་བབ༔ ཧཱུྃ་ཧཱུྃ༔ དབང་དྲག་རོལ་པའི་དྲུར་ཁྲོད་ཆེན་པོ་ནས༔ ཁྲོ་རྒྱལ་རྡོ་རྗེ་གྲོ་ལོད་ཐུགས་དམ་བསྐུལ༔ མཐིང་ནག་འབར་བ་ཨེ་ཡི་གཞལ་ཡས་ནས༔ ཐུགས་མཆོག་ཁྲོ་རྒྱལ་ཡབ་ཡུམ་ཐུགས་དམ་བསྐུལ༔ དམར་ནག་གསུང་མཆོག་རོལ་པའི་དུར་ཁྲོད་ནས༔ པདྨ་དབང་ཆེན་ཡབ་ཡུམ་ཐུགས་དམ་

བསྐུལ། ཡོན་ཏན་ལྷུན་གྱིས་གྲུབ་པའི་དཀྱིལ་འཁོར་ནས༔ སྟོབས་ལྡན་བྱ་ཁྱུང་རྒྱལ་པོ་ཐུགས་དམ་བསྐུལ། ཕྱོགས་བཅུའི་དྲེགས་པ་བསྣོལ་བའི་གདན་སྟེངས་སུ༔ བདུད་འདུལ་ཁྲོ་བཅུ་ཡབ་ཡུམ་བསྐུལ། དཀྱིལ་འཁོར་ཆེན་པོའི་ཕྱོགས་བཞིའི་སྒོ་བཞི་ནས༔སྒོ་སྐྱོང་གདོང་མོ་རྣམ་བཞི་ཐུགས༴ དཀྱིལ་འཁོར་ཆེན་པོའི་འཁོར་ཡུག་ལ་གནས་པའི༔ བཀའ་སྲུང་གཏེར་སྲུང་དམ་ཅན་རྒྱ་མཚོའི་ཚོགས༔ དགྲ་བགེགས་ཤ་ཁྲག་གཏོར་མ་འདི་རོལ་ལ༔ བསྐལ་ངན་ནད་མཚོན་མུ་གེའི་སྣ་འདྲེན་ཡི༔ གཟུགས་ཅན་གཟུགས་མེད་བསམ་ངན་སྦྱོར་རྩུབ་ཟློག༔ ཕྱི་ནང་འབྱུང་བ་དགྲ་གཤེད་འཐབ་པའི་རྐྱེན༔ མ་རུང་ཆག་ཆེ་ཉམ་ང་ཐམས་ཅད་ཟློག༔ མི་དང་མི་མིན་གདོན་ལས་བྱུང་བ་ཡི༔ བྱད་ཟོར་རྦོད་གཏོང་ཐན་ལྟས་ངན་པ་ཟློག༔ མི་འདོད་མི་ཕྱུགས་ནད་རིགས་ཐམས་ཅད་ཟློག༔ ལོ་ཟླ་ཞག་དང་ཟ་མའི་ཀག་རིགས་ཟློག༔ ཕོ་གདོན་མོ་གདོན་གདོན་རིགས་ཐམས་ཅད་ཟློག༔ སྔོན་ལས་འཕྲལ་རྐྱེན་བཀྲ་མི་ཤིས་པ་ཟློག༔ སྡེ་བརྒྱད་གཏད་ཁྲམ་ལྷ་འདྲེའི་ཟ་ཁ་ཟློག༔ མཐའ་དམག་དུས་ཀྱི་གཡོ་འཁྲུགས་ཐམས་ཅད་ཟློག༔ བཟློག་གོ་བསྒྱུར་རོ་ཕྲིན་ལས་དུས་ལ་བབ༔

ཨོཾ་ཨ༔ཧཱུྃ་བཛྲ་གུ་རུ་གྲོ་བོ་ལོཏ་ལོ་ཀ་སརྦ་དུཥྚན་མཱ་ར་ཡ་ཨེ་ས་བྷྱོ་ཟློག༔ ཨོཾ་བཛྲ་ཙཎྜ་སརྦ་དུཥྚན་ཏ་ཀ་ཧ་ན་ད་ཧ་མ་ཐ་ས་ཙ་སརྦ་དུཥྚན་མཱ་ར་ཡ་ཨེ་ས་བྷྱོ་ཟློག༔ སརྦ་ཤ་ཏྲུན་བིགྷྣན་ཤཱ་རི་རཾ་བྷྱོ་ཟློག༔ ཧཱུྃ་ཧཱུྃ་ཧཱུྃ༔ བདུད་པྲ་མཱ་ར་ཡ་རྦད་ནན༔ ཁ་ལ་ཛ་མ་ལོ་རྦད་ནན༔ རཱ་ཙ་དུ་ལིང་ཤག་རྦད་ནན༔ ཤིག་ཤིག་དུཾ་དུཾ་རྦད་ནན༔ ཁྲོཾ་ཁྲོཾ་བྷྱོ་རྦད་ནན༔ རྨུགས་རྨུགས་རྦད་ནན༔ ཏིར་ཏིར་རྦད་ནན༔ ཚལ་པ་ཚལ་པ་རྦད་ནན༔ བྷྱོ་བྷྱོ་བྷྱོ༔ ཟློག་ཡ༔ ཁྱད་པར་གྱི་བཟློག་པ་ནི། ཧཱུྃ་ཧཱུྃ་ཧཱུྃ༔ སྐྱེ་མེད་དབྱིངས་ལས་ཁྲོས་པའི་ཧེ་རུ་ཀ༔ ས་དགུའི་བདག་རྟོག་འཇོམས་མཛད་དཔལ་ཆེན་པོ༔ ཕྲིན་ལས་ཀརྨ་དྲག་རྩལ་ལས་ལ་སྐུལ༔ བདག་རྟོག་མ་རུངས་བྱད་གདོན་རྡུལ་དུ་རློག༔ འཇིགས་རུང་གཤིན་རྗེ་རོལ་པའི་དུར་ཁྲོད་ནས༔ རབ་ཁྲོས་འཇིགས་བྱེད་ཚེ་བདག་སྐུ་བཞེངས་ཤིག༔ གཤིན་རྗེ་བདུན་བརྒྱ་ཉེར་ལྔ་ལས་ལ་སྐུལ༔ དུར་ཁྲོད་གསང་ཆེན་རོལ་པའི་གནས་མཆོག་ནས༔ དྷཱ་ཀི་སེངྷ་མུ་ཁ་སྐུ་བཞེངས་ཤིག༔ རྣལ་འབྱོར་དབང་མོ་ཉེར་བརྒྱད་ལས་ལ་བསྐུལ༔དུར་ཁྲོད་ཤིན་ཏུ་འཇིགས་པའི་ཨེ་ཀློང་ནས༔ གདུག་པ་དུག་གྲི་ནག་པོ་སྐུ་བཞེངས་ཤིག༔

སྔགས་བདག་དྲེགས་ཆེན་བཅོ་བརྒྱད་ལས་ལ་སྐུལ༔ མཐིང་ནག་གྲུ་གསུམ་འབར་བའི་དཀྱིལ་འཁོར་ནས༔ བཅོམ་ལྡན་གསང་བའི་བདག་པོ་དབྱིངས་ནས་བཞེངས༔ དུག་གི་རྒྱ་མཚོ་རྦ་ཀློང་གཡོ་བ་ནས༔ གཏུམ་ཆེན་ནཱ་ག་རཀྴ་གནད་ནས་བསྐུལ༔ དྲེགས་པའི་སྡེ་དཔོན་སུམ་ཅུ་ལས་ལ་ཡ༔ ཟློག་སྒྱུར་དྲག་པོའི་ཕྲིན་ལས་དུས་ལ་བབ༔ གཟུགས་ཅན་གཟུགས་མེད་བསམ་ངན་སྦྱོར་རྩུབ་ཀྱི༔ བྱད་ཁ་རྦོད་གཏོང་མི་རུང་རྫས་སྦྱོར་དུག༔ ཕྲ་མན་ཆོས་ལོག་ངན་ཐབས་རིགས་སྔགས་ཀུན༔ རང་བྱས་རང་གཤེད་ཕོབ་ལ་མྱུར་དུ་སོད༔ ཕོ་མོ་མ་ནིང་སྡེ་བརྒྱད་ངན་སྔགས་ཀྱིས༔ མནན་གཏད་དཀྲུགས་ལ་བྱད་ཐག་དུམ་བུར་ཆོད༔ དམ་ཉམས་སྲུང་སྐྱོབ་བྱེད་པའི་ལྷ་སྲུང་རྣམས༔ རག་གཤེད་སྲོག་ཆོད་བདུད་ཀྱི་ཤན་པར་ཕོབ༔ སྲུང་བའི་གུར་ཁང་རྡོ་རྗེའི་མཚོན་གྱིས་གཞོམ༔ མངོན་སྤྱོད་བྱད་མ་ཟློག་སོད་མཐུ་མ་ཆུང༔ དགྲ་བགེགས་བྱད་མ་གསོད་པའི་དུས་ལ་བབ༔ རིགས་སྔགས་རྦོད་གཏོང་ཟློག་པའི་དུས་ལ་བབ༔ ཕྲིན་ལས་དུས་ལ་

བབ་པོ་ས་མ་ཡ༔ འཇིགས་ཆེན་དྲེགས་ཚོགས་སྡེ་བརྒྱད་ལས་ལ་ཡ༔ སྣང་སྲིད་ལྷ་སྲིན་སྡེ་བརྒྱད་དམ་ལ་འདུས༔ དོ་ནུབ་ཟློག་སྒྱུར་བྱེད་པའི་དུས་ལ་བབ༔ ནམ་མཁའ་ལྷ་ཡི་བྱད་སྣ་དགྲ་ལ་ཟློག༔ བར་སྣང་གཉན་གྱི་བྱད་སྣ་དགྲ་ལ་ཟློག༔ ས་གཞི་ས་བདག་བྱད་སྣ་དགྲ་ལ་ཟློག༔ ཕྱི་པ་མུ་སྟེགས་བྱད་སྣ་དགྲ་ལ་ཟློག༔ ནང་པ་སངས་རྒྱས་བྱད་སྣ་དགྲ་ལ་ཟློག༔ བོན་པོའྀ་ངན་སྔགས་བྱད་སྣ་དགྲ་ལ་ཟློག༔ དམར་པོ་བཙན་གྱི་བྱད་སྣ་དགྲ་ལ་ཟློག༔ ཁྲ་བོ་གཟའ་ཡི་བྱད་སྣ་དགྲ་ལ་ཟློག༔ ནག་པོ་བདུད་ཀྱི་བྱད་སྣ་དགྲ་ལ་ཟློག༔ གཤིན་རྗེས་ཁྲམ་བཏབ་གྱིམ་ཤིང་བྱད་ཁ་ཟློག༔ མ་མོའི་ཁྲག་རིམས་དལ་ཡམ་བྱད་ཁ་ཟློག༔ སངས་རྒྱས་བསྟན་པའི་སྤྱི་དགྲའི་སྟེང་དུ་ཟློག༔ དཔལ་ལྡན་བླ་མའི་སྐུ་དགྲའི་སྟེང་དུ་ཟློག༔ དམ་ཉམས་སྡང་དགྲ་གདོན་བགེགས་སྟེང་དུ་ཟློག༔དམ་སྲི་བྱད་མ་རྦོད་གཏོང་སྟེང་དུ་ཟློག༔ ཨོཾ་བཛྲ་རཀྴ་ཀྲོ་ཧ་རཱ་ཛ་ཧ་ཧེ་ཕཊ༔ ཡ་མ་རཱ་ཛ་སྙིང་ཁྲག་ར་མ་ཙ༔ ཨོཾ་བཛྲ་སཻདྷ་མུ་ཁ་ཧ་ཧེ་ཕཊ༔

ཧཱུྃ་ཧཱུྃ་ཤར་བྷྱོ༔ ཤཱ་རི་རཾ་བྷྱོ་ཟློག༔ ཨོཾ་བཛྲ་སརྦ་དུཥྚན་ཧཱུྃ་ཕཊ༔ ཨོཾ་ཕེ་ལཾ་ཧཱུྃ༔ ག་རུ་ཊ་སརྦ་དུཥྚན་བིགྷྣན་མཱ་ར་ཡ་ཨེ་ས་བྷྱོ་ཟློག༔ ཨོཾ་ཧཱུྃ་ཏྲིག་ཁྲོམ་བྷྱོ༔ མ་ནི་མ་ར་ནི་བྷྱོ༔ མ་ར་དུ་ན་བྷྱོ༔ རཀྨོ་རཀྴན་བྷྱོ༔ ཏིང་ཡ་རཀྴ་བྷྱོ༔ མཱ་ར་ཡ༔ ཡཱ་མ་རཱ་ཛ༔ ཀི་ལ་ཡ་བྷྱོ༔ དགྲ་བགེགས་བྱད་མ་ལྷ་སྲུང་དང་བཅས་པ་མཱ་ར་ཡ་ཨེ་ས་བྷྱོ་ཟློག་ཡ༔ ཨཱ༔དེ་ཝ་རཱ་ཛ་ས་མ་ཡ་ཨེ་ས་བྷྱོ་བྷྱོ་ཟློག་ཟློག༔ ཡ༔ཡ་མ་རཱ་ཛ་ས་མ་ཡ་ཨེ་ས། མཿཡཀྨོ་རཀྨོ་ས་མ་ཡ་ཨེ་ས་བྷྱོ། བྷྱོ་བྷྱོ་ཟློག་ཟློག༔ དུཿཔྲ་མ་རཀྴ་ས་མ་ཡ་ཨེ་ས་བྷྱོ་བྷྱོ་ཟློག་ཟློག༔ རུཿརཀྴ་ར་ཧུ་ལ་དུ་ཏྲི་ས་མ་ཡ་ཨེ་ས་བྷྱོ་བྷྱོ་ཟློག་ཟློག༔ ཙཿབྡུ་ལ་ལ་ཙ་ཏྲི་ས་མ་ཡ་ཨེ་ས་བྷྱོ་བྷྱོ་ཟློག་ཟློག༔ ཤཿཡཀྴ་རཀྴ་ས་མ་ཡ་ཨེ་ས་བྷྱོ་བྷྱོ་ཟློག་ཟློག༔ ནཿནཱ་ག་རཀྴ་ས་མ་ཡ་ཨེ་ས་བྷྱོ་བྷྱོ་ཟློག་ཟློག༔ ལྷ་སྲིན་སྡེ་བརྒྱད་ཀྱིས་བྱད་ཕུར་རྦོད་གཏོང་འབྱུང་བཞིར་ལས་བཅོལ་གཏད་ཁྲོམ་ཐམས་ཅད་ཕྱུང་ཕྱུང་ཤིགས་ཤིགས་ཁྲོལ་ཁྲོལ༔ དགྲ་བགེགས་བསམ་སྦྱོར་ངན་པ་རྣམས་ཀྱི་སྟེང་དུ་བྷྱོ་བྷྱོ་ཟློག་ཟློག༔ ཨེ་ས་བྷྱོ་

ཟློག་ཡ༔ ཧཱུྃ་དམར་ནག་གཏུམ་དྲག་རོལ་པའི་དུར་ཁྲོད་ནས༔ ཕྲིན་ལས་ཀརྨ་དྲག་རྩལ་འཁོར་བཅས་ཀྱིས༔ དགྲ་བགེགས་ཤ་ཁྲག་གཏོར་མ་འདི་བཞེས་ལ༔ སྣང་སྲིད་བྱད་མ་རྦོད་གཏོང་ཐམས་ཅད་ཟློག༔ ཨོཾ་བཛྲ་རཀྴ་ཀྲོ་དྷ་རཱ་ཛ་ཧ་ཧེ་ཕཊ༔ ཡ་མ་རཱ་ཛ་སྙིང་ཁྲག་ར་མ་ཙ༔ ཨོཾ་བཛྲ་སེདྷ་མུ་ཁ་ཧ་ཧེ་ཕཊ༔ ཧཱུྃ་ཧཱུྃ་ཤར་བྷྱོ༔ ཤཱ་རི་རམ་བྷྱོ་ཟློག༔ ཨོཾ་བཛྲ་སརྦ་དུཥྚན་ཧཱུྃ་ཕཊ༔ ཨོཾ་ཕེ་ལཾ་ཧཱུྃ༔ ག་རུ་ཊ་སརྦ་དུཥྚན་བིགྷྣན་མཱ་ར་ཡ་ཨེ་ས་བྷྱོ་ཟློག༔ དགྲ་བགེགས་བྱད་གདོན་མཁན་གྱི་མ་ཧཱ་མཾ་ས་ཁཱ་ཧི༔ མ་ཧཱ་རཀྴ་ཁཱ་ཧི༔ མ་ཧཱ་ཀིང་ནི་རི་ཏི་ཁཱ་ཧི༔ དེ་ནས་ཐུགས་དམ་བསྐུལ།གསོལ་ཀ་བསྐྱང་། ཆད་ཐོ། བརྟན་མ། རྟ་བྲོ། མཆོད་བསྟོད། ནོངས་བཤགས། བརྟན་བཞུགས། བསྡུ་ལྡང་། བསྔོ་སྨོན་བཀྲ་ཤིས་རྣམས་བྱའོ། དེ་ལྟར་ཞག་བདུན་ཙམ་བསྒྲུབས་རྗེས། བཟློག་པའི་མཐར། མཆོད་བརྗོད། ནོངས་བཤགས་དང་། མདུན་བསྐྱེད་གཏོར་མ་ཡེ་ཤེས་པ༔ རང་ལ་བསྟིམ་ཞིང་དམ་ཚིག་པ༔ དམག་དཔུང་དགྲ་ལ་རྔམ་པ་ལྟར༔ ཕྲིན་ལས་སྒྲུབ་ལ་ཆས་པར་གྱུར༔ བཟློག་

སྔགས་རྣམས་ཅི་ནུས་བཟླ། ཟབ་མདོ་བདུད་བཟློག་བཅས་བྱ། སྒོ་དབྱེ་བ་ནི། ཧཱུྃ༔ ཕྱོགས་བཞིའི་སྒོ་སྐྱོང་གདོང་མོ་བཞི༔ ཐབས་ཀྱི་ཕྱག་རྒྱ་དང་པོ་ཡིས༔ ཕྲིན་ལས་རྣམ་བཞིའི་སྒོ་བཞི་ཕྱེས༔ གསེར་སྐྱེམས་གཉེན་པོ་འདི་བཞེས་ལ༔ དགྲ་བགེགས་སྟེང་དུ་དམག་སྣ་དྲོངས༔ ཟོར་ལམ་དགྲ་བགེགས་སྟེ་དུ་ཕྱེས༔ བཛྲ་རཏྣ་པདྨ་ཀརྨ་པྲ་བེ་ཤ་ཡ་ཕཊ༔ ཞེས་གསེར་སྐྱེམས་མཆོད། ལས་བྱང་བཞིན། བསྐུལ་པ་དང་། ཆད་ཐོ་བཏང་། ཟོར་ལམ་དབྱེ་བ་ནི། ཧཱུྃ་ཧཱུྃ་ཧཱུྃ༔ ཉོན་ཅིག་སྟེང་འོག་ཕྱོགས་བཅུར་གནས་པ་རྣམས༔ གཏོར་ཟོར་གཉན་པོའི་ལས་ལ་སྐུ་གཟུར་ཅིག༔ ཟོར་ལམ་གནས་པ་གང་དག་སུ་ཡང་རུང༔ མཐོ་བས་ཞབས་བསྐུམ་དམའ་བས་དབུ་སྨད་ཅིག༔ གཡས་གཡོན་འདུག་པ་ཐམས་ཅད་རང་རང་གཟུར༔ ཐམས་ཅད་གྲོགས་མཛོད་དགྲ་བགེགས་སྟེང་དུ་ཆོས༔ ཟོར་ཡ་ཟོར་ཡ༔ འགུགས་པ་དང་བཅས། ཟོར་འཕང་བ་ནི། བཟློག་གཏོར་ཐམས་ཅད་ནད་མཚོན་དུག༔ གྱུར་ནས་དགྲ་ཁམས་མིང་མེད་བསམ༔ ཧཱུྃ་ཧཱུྃ་ཧཱུྃ༔ ཁམས་གསུམ་སྣོད་བཅུད་ཐམས་ཅད་ང་ཡི་

དབང༔ སྣང་སྲིད་བརྒྱུད་གསུམ་དྲེགས་པ་ང་ཡི་བྲན༔ རྩ་གསུམ་དམ་ཅན་རྒྱ་མཚོ་ལས་ལ་ཆོས༔ དྲག་པོའི་དམར་གཏོར་སྡེ་བརྒྱད་དྲེགས་པའི་དམག༔ ནད་མཚོན་བུ་ཡུག་ཐོག་སེར་འཚུབ་སེ་འཚུབ༔ བསྟན་འགྲོའི་བདེ་བཅོམ་དམ་སྲི་གདོན་གྱི་རིགས༔ བྱད་ཕུར་ཟོར་ཁ་སྟོན་པ་ཤ་ཟའི་སྡེ༔ ཡིད་ལ་བརྣག་པའི་དགྲ་འདྲེ་བྱུར་གསུམ་གྱི༔ ཚེ་སྲོག་དབང་ཐང་གཟུགས་ཕུང་ཡུལ་འཁོར་བཅས༔ མིང་གི་ལྷག་མར་གྱིས་ཤིག་ས་མ་ཡ༔ ཟོར་ཡ་ཟོར་ཡ༔ ཧཱུྃ་ཧཱུྃ་ཧཱུྃ༔ བཛྲ་གུ་རུ་གྲོ་བོ་ལོཏ་ལོ་ཀ་སརྦ་ཀྲོ་དྷ་རཱ་ཛ༔བདུད་པྲ་མཱ་ར་ཡ་རྦད་ནན༔ སོགས་ནས། ཚལ་པ་ཚལ་པ་རྦད་ནན༔ གནོད་བྱེད་དགྲ་བགེགས་དམ་སྲི་བྱད་གདོན་རྦོད་གཏོང་མཐའ་དམག་དུས་འཁྲུགས་ཆག་ཆེ་ཉམ་ང་ཐམས་ཅད་ཨེ་ས་བྷྱོ་བྷྱོ་ཟློག་ཟློག༔ ཞེས་ཟོར་འཕང་། སྲུང་འཁོར་བསྒོམས། སྒོ་དྲུང་དུ་བརྟན་མ་བསྐྱང་། རྟ་བྲོ་བརྡུང་ནང་དུ་ལོག་སྟེ་གབ་པ་གསང་བའི་ལྡེ་མིག་ལྟར་ཚེ་འགུགས་དང་། གསོལ་ཀ་བསྐྱང་། རྗེས་ཆོག་མཆོད་བསྟོད་མན་སྔར་ལྟར་བྱ། ཕྱི་ཉིན་ཐོ་རངས་ནས།

༄༅། ལས་བྱང་། གསོལ་ཀ ཚོགས་བསྐང་། བསྒྲལ་བསྟབ་ཡན་གྲུབ་པ་དང་། དངོས་གྲུབ་ལ་ལྟ་ཉན་ཚར་གཅོད་ཕྱིར་། བགེགས་བསྐྲད་། སྲུང་འཁོར་བསྒོམ་། བྱིན་དབབ་། བརྗོད་མེད་དོན་བཤགས་དང་། ཡིག་བརྒྱས་མཁོན་ལྕུགས་སྦྱང་། ཕྲིན་ལས་འབྲིང་པོའི་དངོས་གྲུབ་བསྐུལ་པ་དང་། སྔགས་གྲངས་མང་གིས་སྒྲུབ་རྫས་དངོས་གྲུབ་དུ་རོལ་། ཁ་སྐོང་སྦྱིན་བསྲེགས་གྲུབ་ན་བསྙེན་པའི་བཅུ་ཆ་ཙམ་བཏང་། ལྷག་མ་དང་། ཐུགས་དམ་སྐུལ། གསོལ་ཀ་བསྐྱང་། ཆད་ཐོ། བརྟན་མ། རྟ་བྲོ་མཆོད་བསྟོད་། ནོངས་བཤགས། བརྟན་བཞུགས། བསྡུ་ལྡང་བཅས་གྲུབ་ནས་། རྒྱལ་ཐོ་ལ་དཀར་གཏོར་མཆོད་ཅིང་། ཧཱུྂ་སྤྲུལ་སྐུ་རྒྱལ་ཆེན་སྡེ་བཞི་པོས་ཿ གཏང་རག་མཆོད་སྦྱིན་གཏོར་མ་བཞེསཿ རང་རང་གནས་སུ་གཤེགས་ནས་ཀྱང་ཿ སླར་ཡང་འབྱོན་པར་མཛད་དུ་གསོལ་ཿ བཛྲ་མུཿ ས་གཤེགས་སུ་གསོལ། བསྔོ་སྨོན་དང་བཀྲ་ཤིས་རྒྱས་པར་བྱའོ། འདི་ལ་དམིགས་རིམ་ནི་གཏོར་གཞུང་ཉིད་ཞལ་གསལ་བས་དེར་རྟོགས་པར་བྱ་ལ། གསང་བ་སྤྱི་འགྲོས་རྣམས་བསྐྱེད་རིམ་འོག་མིན་བགྲོད་པའི་ཐེམ་སྐས་

ཟུང་འཇུག་སྙེ་མ། འབྲི་གུང་བསྙེན་སྤྱི། འཇམ་མགོན་ཀོང་སྤྲུལ་རྡོ་རྗེ་འཆང་དང་། བླ་མ་མི་ཕམ་རྣམས་ཀྱི་གསུང་རབ་ལས་ཤེས་པར་བྱ་བ་ལས་ཡི་གེས་འཇིགས་ཏེ་མ་སྤྲོས་སོ། དབང་ལུང་ཐོབ་པས་རྒྱས་བསྡུས་གང་བྱས་ཀྱང་། གནང་བ་ཐོབ་ཀྱང་ཉེས་སྲིད་ལྷ་ལ་བཤགས། རྣམ་དཀར་མཆིས་ཀུན་མཁའ་མཉམ་འགྲོ་བའི་དོན། ཀུན་བཟང་ཡོངས་བསྔོ་ཇི་བཞིན་འགྲུབ་གྱུར་ཅིག་། ཅེས་པ་སྒྲུབ་བརྩོན་བླ་མ་དམ་པ་ཨོ་རྒྱན་དཔལ་འབྱོར་གྱིས་ཡང་ཡང་བསྐུལ་ལྕགས་མ་ལྡོག་ཙམ་དུ་པདྨ་མ་ཎིས་བླ་མ་དྲག་པོའི་བསྙེན་སྒྲུབ་ཀྱི་ཐུན་སེང་དག་ལ་བྲིས་པ་དགེ་ལེགས་འཕེལ། །